
Ministru kabineta rīkojums Nr. 479
Rīgā 2022. gada 6. jūlijā (prot. Nr. 35 24. §)
Par nekustamā īpašuma "Dzelzsbetona autoceļa pārvads–Vārve" Tadaiķu pagastā, Dienvidkurzemes novadā, pirkšanu ceļa pārvada valsts vietējā autoceļa V1206 Durbe–Tadaiķi–Bunka–Priekule 4,23. km pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamo īpašumu "Dzelzsbetona autoceļa pārvads–Vārve" (nekustamā īpašuma kadastra Nr. 6488 508 0003) – būvi – dzelzsbetona autoceļa pārvadu (būves kadastra apzīmējums 6488 008 0072 002) – Tadaiķu pagastā, Dienvidkurzemes novadā, kas nepieciešams valsts vietējā autoceļa V1206 Durbe–Tadaiķi–Bunka–Priekule 4,23. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2022. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2022. gadam paredzētajiem līdzekļiem.

	Ministru prezidenta pienākumu izpildītājs ‒ Ministru prezidenta biedrs, aizsardzības ministrs
	(paraksts*)
	A. Pabriks

	Satiksmes ministrs
	(paraksts**)
	T. Linkaits


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

